
ПЛАН
ЗА ОГРАНИЧАВАНЕ НА РИСКОВЕТЕ ОТ РАЗПРОСТРАНЕНИЕ НА COVID-19 
В ПГД „ИВАН ВАЗОВ“ – ВЕЛИНГРАД 
ПРЕЗ УЧЕБНАТА 2021 - 2022 ГОДИНА 

А. Задължителните мерки за ограничаване на рисковете от разпространение на вируса включват:
1. Спазване на общите здравни мерки. 
2. Носене на лични предпазни средства (маски или шлемове).
Носенето на маска или шлем е задължително:
2.1.В общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека– за всички ученици, учители, в т.ч. от външните за институцията лица; 
2.2.В класните стаи и другите учебни помещения (бази за учебно-практическо обучение, кабинети, физкултурен салон) – от учителите, които преподават на ученици от повече от една паралелка в зависимост от прилагания в училището модел на дистанциране (между паралелки).
3. Дезинфекция на повърхностите и проветряване:
Необходимо е ежедневно двукратно влажно почистване и дезинфекция на всички критични точки – подове в училище, бюра, чинове, маси, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др., 
3.1.Учебните стаи се проветряват по време на всяко междучасие, като се обръща специално внимание на кабинетите, учителската стая, дирекция, медицински кабинет, физкултурния салон и работилниците, в които повърхностите, мишките, клавиатурите и инструментите се дезинфекцират във всяко междучасие.
3.2.Във всички санитарни помещения и тоалетни в училище е необходимо да се следи за изразходването и своевременното осигуряване на течен сапун или дезинфектанти, еднократни салфетки за подсушаване на ръцете, тоалетна хартия, както и регулярно изхвърляне на боклука.
4. Засилена лична хигиена и условия за това:
4.1.Осигуряване на течаща топла вода и сапун във всяко санитарно помещение, както и в тоалетните за всички ученици и работещи.
4.2.Поставяне на дезинфектант за ръце на входа на училището, в учителската стая и в коридорите, в класните стаи и работилниците.
4.3.Правилно използване на дезинфектант за ръце, който се нанася върху чисти ръце. 

Б. Възпитателните мерки включват:
5.      Провеждане на периодични разговори в рамките на 5-10 минути в началото на учебния ден:
5.1. Напомняне на учениците да докосват по-малко предмети в класната стая и в останалите помещения, както и да не споделят храни и напитки.
6.     Подготвителните мерки изискват:
6.1.Обособяване на стая в помощна пристройка с адрес ул. „Пионерска“ №119 за изолиране на ученик или служител с грипоподобни симптоми и проследяване на състоянието му от медицинско лице в ПГД „Иван Вазов“.
7. Задължителните здравни протоколи за поведение при съмнение или случай на COVID-19 в ПГД „Иван Вазов“ включват:
7.1.При наличие на един или повече симптоми при ученик (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.)
7.2.Ученикът се изолира незабавно в предназначеното помещение, докато не се прибере у дома. 
7.3.На ученика се поставя маска, съобразена с възрастта му.
7.4.Незабавно се осъществява връзка с родителите/настойниците.
7.5.На родителите/настойниците се припомнят процедурите, които трябва да следват – да се избягва физически контакт и да се консултират със семейния лекар на ученика (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за нов коронавирус.
7.6.След като ученикът напусне помещението, се извършва щателна дезинфекция.
7.7.Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо.

8. В случай на положителен резултат за COVID-19 по метода PCR на ученик:
8.1.Родителите информират директора на училището, който трябва незабавно да се свърже с РЗИ- Пазарджик и да предостави списък с учениците и учителите, които са били в контакт с ученика. 
8.2.След отстраняване на заразения ученик и съучениците му се извършва продължително проветряване, влажно почистване и крайна дезинфекция на всички повърхности,  предмети и помещенията, до които е имал контакт ученикът в последните 48 часа, след което стаята може да се използват за учебни занятия.  
9. При наличие на един или повече симптоми при служител (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.):
9.1.Служителят в ПГД „Иван Вазов“се допуска отново на работа в училище само срещу медицинска бележка от семейния лекар, че е клинично здрав и това е допустимо.
9.2.Служителят в ПГД „Иван Вазов“ информира директора на училището, който незабавно се свързва с РЗИ- Пазарджик.
9.3.Директорът на училището предоставя на РЗИ- Пазарджик списък с учителите и учениците, които са били в контакт с лицето.

В. Алгоритъм за превключване към обучение в електронна среда от разстояние/ОЕСР/
10.ОЕСР се осъществява от учителите в ПГД „Иван Вазов“, в което се обучават учениците:
10.1.Обучението на учениците в тези паралелки продължава в електронна среда от разстояние по утвърденото или по ново седмично разписание за периода на карантината, след което се завръщат обратно в училище.
10.2.В случаите на отстраняване от работа на учител в ПГД „Иван Вазов“ поради положителен резултат от  PCR тест, ученици от всички паралелки преминават към ОЕСР за времето на карантината. 
10.3.Преминаване към обучение в електронна среда от разстояние за отделен ученик се допуска по здравословни причини за период до 30 дни.

11.Задължителните мерки за плавно преминаване от присъствено обучение към обучение в електронна среда от разстояние включват:
11.1.Асинхронно ОЕСР (не се поставят отсъствия, но в процеса на оценяване се отчитат участието и ангажираността на ученика)
11.2.Алтернативни начини, в т.ч. чрез предоставяне на материали на хартия (възможно е и оценяване), чрез съдействието на медиатори.
11.3.Разработване на алтернативни седмични разписания за прилагане в случаите, когато учениците от повече от една паралелка са поставени под карантина
12. ОТВОРЕН СПИСЪК ОТ ПРЕПОРЪЧИТЕЛНИ РЕШЕНИЯ:
· Максимално ограничаване на влизането на външни лица в сградата на училището чрез маркиране на зони за достъп на родители в двора и в близост до входа.
· Допускане на придружители на деца със СОП в училището при спазване на изискванията за физическа дистанция и дезинфекция. 
· Разделяне на дворовете на зони за отделни паралелки.
· Провеждане на повече занятия навън.
· Провеждане на занятия извън училището, когато това е удобно, мястото е по-широко и по-безопасно и не е свързано с риск и много време за придвижване.
· Недопускане на външни лица в дворовете и през почивните дни.
· Провеждане на родителски срещи, събрание на Обществен съвет, общи събрания и педагогически съвети в електронна среда, а при нужда от пряка комуникация като се спазват правилата на МЗ.
· Използване на физкултурния салон само в месеците, когато не е възможно провеждане на часовете на открито и възможност за провеждане на часа и в други подходящи помещения в училището.  При невъзможност, поради спецификата на сезона, във физкултурния салон се провеждат часовете само на един клас.

Състав на комисия изготвила план за ограничаване на рисковете от разпространение на COVID-19 в ПГД „ИВАН ВАЗОВ“ – Велинград през учебната 2021 - 2022 година:
Председател: Вера Алексиева
Членове:1. инж. Славка Жекова
                 2. инж. Катя Даскалова
                 3. Валентин Кадьов
                 4. мед. лице Кръстинка Наумова




Запознати с план за ограничаване на рисковете от разпространение на COVID-19 в ПГД „ИВАН ВАЗОВ“ – Велинград през учебната 2021 - 2022 година, приет на педагогически съвет с протокол №15/14.09.2021 г.
1.		инж. Росица Рускова
2.		Надежда Мичева
3.		Елена Мишева
4.		инж. Славка Жекова
5.		Валентин Кадьов
6.		Вера Алексиева
7.		Юлияна  Фъртунова
8.		Антоанета Нанкова
9.		инж.Татяна Керина
10.		инж. Катя Даскалова
11.		Альоша Кадьов
12.		Димитър Мавров
13.		Юлиана Алексиева
14.		Мария Китова
15.                   Деница Гогова
16.                   Цветка Шулева
17.                   Евтима Льотина
18.                   Радка Пухалева
18.                   Кръстинка Наумова

ДИРЕКТОР: инж. Росица Рускова

